
με περιορισμούς Πράξης 2026-2027



 

	Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

	1. Έλαβα γνώση των όρων της παρούσας πρόσκλησης εκδήλωσης ενδιαφέροντος, και τους αποδέχομαι όλους ανεπιφύλακτα.
2. Τα στοιχεία του βιογραφικού σημειώματος είναι πλήρη και αληθή και τα αποδεικτικά τεκμήρια που υποβάλλω είναι γνήσια.
3. Είμαι κάτοχος διδακτορικού διπλώματος το αντικείμενο του οποίου είναι σχετικό με το Γνωστικό Αντικείμενο που αφορά η αίτηση μου.
4. Έχω λάβει το διδακτορικό μου τίτλο (ημερομηνία επιτυχούς υποστήριξης) μετά την 1.1.2016
5. Σχετικά με την διδακτορική διατριβή:
· Έχω καταθέσει την διδακτορική διατριβή στο Εθνικό Αρχείο Διδακτορικών Διατριβών σύμφωνα με τις διατάξεις του Ν.1566/1985 αρ.70 παρ.15. Ο σύνδεσμος της αναρτημένης στο ΕΚΤ διδακτορικής διατριβής στον οποίο αυτή είναι προσβάσιμη είναι ο ακόλουθος: ……………....……………  
· Υποβάλλω με την αίτησή μου το πλήρες κείμενο της διδακτορικής διατριβής μου σύμφωνα με τους όρους της Πρόσκλησης (εφόσον η κτήση του τίτλου μου έχει πραγματοποιηθεί στην αλλοδαπή ή η διδακτορική μου διατριβή δεν είναι προσβάσιμη στο ΕΚΤ).
6. [bookmark: _Hlk201841071]Δεν έχω σωρευτική άσκηση αυτοδύναμου διδακτικού έργου σε ΑΕΙ, που να υπερβαίνει τα πέντε (5) ακαδημαϊκά εξάμηνα Ειδικότερα, διαθέτω …x… εξάμηνο/α αυτοδύναμης διδασκαλίας σε φορείς τριτοβάθμιας εκπαίδευσης, μετά την απόκτηση του διδακτορικού διπλώματος, όπως αυτή τεκμηριώνεται από τα αποδεικτικά έγγραφα που συνυποβάλλω στην αίτησή μου.
7. Κατά τον χρόνο απασχόλησής μου ως εντεταλμένος διδάσκων στο πλαίσιο της παρούσας πρόσκλησης δεν θα κατέχω καμία από τις ακόλουθες ιδιότητες:
α) Ομότιμος Καθηγητής και αφυπηρετήσαν μέλος Δ.Ε.Π. του οικείου ή άλλου Α.Ε.Ι. της ημεδαπής ή αλλοδαπής, 
β) μέλος Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι. της ημεδαπής ή της αλλοδαπής, Συνεργαζόμενου Εκπαιδευτικού Προσωπικού (Σ.Ε.Π.) του Ε.Α.Π. ή αντίστοιχης ιδιότητας Εκπαιδευτικού Προσωπικού Ιδρύματος της αλλοδαπής.
γ) ερευνητής και λειτουργικός επιστήμονας ερευνητικών και τεχνολογικών φορέων του άρθρου 13Α του Ν. 4310/2014 (Α’ 258) και λοιπών ερευνητικών οργανισμών, 
δ) συνταξιούχος του ιδιωτικού ή ευρύτερου δημόσιου τομέα, 
ε) φυσικό πρόσωπο που έχει υπερβεί το εξηκοστό έβδομο (67ο) έτος της ηλικίας. 
ζ) κατά τη διάρκεια του χειμερινού εξαμήνου του ακαδημαϊκού έτους 2026-2027 θα μπορώ να συνάψω σύμβαση για να διδάξω μαθήματα σε ένα Τμήμα ενός μόνο Α.Ε.Ι.
8. Είμαι ή Δεν είμαι (Επιλέγεται ένα από τα Δύο) Δημόσιος Υπάλληλος ή στέλεχος Ενόπλων Δυνάμεων και Σωμάτων Ασφαλείας.


9. Σε περίπτωση που επιλεγώ είμαι ενήμερος για τις ακόλουθες υποχρεώσεις μου:
· Κατά τη διάρκεια του χειμερινού εξαμήνου του ακαδημαϊκού έτους 2026-2027 δεν θα κατέχω καμία από τις παραπάνω ιδιότητες (πεδίο 7 της παρούσης). Σε περίπτωση που προκύψει αλλαγή σε κάποια από τις παραπάνω ιδιότητες οφείλω άμεσα να ενημερώσω την Γραμματεία του Τμήματος που επιλέχθηκα και τον ΕΛΚΕ Παν. Πατρών.
· Θα διδάξω μαθήματα σε μόνο ένα Τμήμα, ενός μόνο Α.Ε.Ι.
· Σε περίπτωση που δεν παραδώσω πλήρως τα παραδοτέα όπως περιγράφονται στην υπογεγραμμένη σύμβαση με τον ΕΛΚΕ Πανεπιστημίου Πατρών, οφείλω να επιστρέψω στο ακέραιο το χρηματικό ποσό που θα μου έχει καταβληθεί μετά των τυχόν νόμιμων επιβαρύνσεων, προσαυξήσων, κρατήσεων κ.λπ.. 
· Η υποβολή της αίτησης μου συνεπάγεται την υποχρέωση συμπλήρωσης απογραφικών δελτίων (εισόδου/εξόδου) και την παραχώρηση του δικαιώματος επεξεργασίας των προσωπικών δεδομένων μου για τους σκοπούς της αξιολόγησης όπως και την κατά Ν. 4624/2019 αναγκαία χρήση τους για λόγους διαφάνειας στην ανάρτηση των σχετικών αποφάσεων στην ιστοσελίδα της Αναθέτουσας Αρχής και σύμφωνα με τις κείμενες διατάξεις, στο σύστημα ΔΙΑΥΓΕΙΑ.
· Σε περίπτωση επιλογής μου στην Πράξη με το καθεστώς του δημόσιου υπαλλήλου/στελέχους ενόπλων δυνάμεων και των σωμάτων ασφαλείας είμαι ενήμερος ότι :
· Σύμφωνα με την ισχύουσα νομοθεσία και όρο της Πρόσκλησης μπορώ να απασχολούμαι ως εντεταλμένη/ος διδάσκουσα/ντας αποκλειστικά με καθεστώς μερικής απασχόλησης.
· Για την έγκριση της σχετικής σύμβασης μίσθωσης έργου, δεν απαιτείται άδεια άσκησης ιδιωτικού έργου με αμοιβή, υπό την προϋπόθεση ότι το διδακτικό έργο εκτελείται εκτός του ωραρίου εργασίας μου (σύμφωνα με τον όρο 4 της παρούσης Πρόσκλησης Εκδήλωσης Ενδιαφέροντος που υποβάλλω υποψηφιότητα). Υπάρχει υποχρέωση έγγραφης ενημέρωσης της υπηρεσίας μου, για την ανάληψη σχετικής δραστηριότητας, γνωστοποιώντας τα ακόλουθα στοιχεία: α) το Α.Ε.Ι. όπου θα παρασχεθεί το διδακτικό έργο, β) το ακριβές αντικείμενο, γ) τη χρονική διάρκεια και δ) τις ημέρες και ώρες απασχόλησής του ανά εβδομάδα κατά τις οποίες δε θα παρακωλύονται οι συμβατικές του υποχρεώσεις στην υπηρεσία μου. Η παράλειψη ενημέρωσης της υπηρεσίας εκ μέρους μου υπαλλήλου, συνιστά πειθαρχικό παράπτωμα, σύμφωνα με την περ. κε) της παρ. 1 του άρθρου 107 του ν. 3528/2007. (αρ. 127 Ν. 4957/2022, ΦΕΚ 141/Α/21.07.2022). 
· Υποχρεούμαι να υποβάλω το παραπάνω ενημερωτικό έγγραφο, πρωτοκολλημένο από την υπηρεσία μου, στον ΕΛΚΕ του Πανεπιστημίου Πατρών πριν την υπογραφή της σύμβασης απασχόλησης. Στην περίπτωση που παρακωλύονται οι υπηρεσιακές μου υποχρεώσεις δεν αρκεί η έγγραφη (πρωτοκολλημένη από την υπηρεσία μου) ενημέρωση, αλλά απαιτείται προηγούμενη άδεια άσκησης ιδιωτικού έργου με αμοιβή σύμφωνα με τη διαδικασία και υπό τις προϋποθέσεις του άρθρου 31 του Υπαλληλικού Κώδικα, πριν την υπογραφή της σύμβασης
· Τις γενικές διατάξεις περί δεύτερης έμμισθης απασχόλησης και συγκεκριμένα αναφορικά με το ν. 1256/1982 και το άρθρο 35 του Υπαλληλικού Κώδικα, καθώς και για τις διατάξεις του ν. 4354/2015, οι οποίες θέτουν περιορισμούς ως προς την κατοχή δεύτερης θέσης, καθώς και ανώτατα όρια τόσο στην αμοιβή αυτής όσο και στο σύνολο των καθαρών τακτικών αποδοχών από όλες τις πηγές στον δημόσιο τομέα. Ειδικότερα για τα στελέχη των ενόπλων δυνάμεων και των σωμάτων ασφαλείας λαμβάνονται υπόψη οι διατάξεις του ν. 4472/2017 (άρθρο 153).




Ημερομηνία:         /    / 2026

Ο Δηλών/ Η Δηλούσα



(Υπογραφή μέσω gov.gr)


(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση. (2) Αναγράφεται ολογράφως. (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. (4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα. 

